**GEO-ÉVFORDULÓK, 2022**

350 éve (1672)

- Johann Peterson Hain tollából az Ephemerides Medico-Physica Academiae Naturae Curiosorumban megjelent az első, magyarországi szerzőtől származó ásványtani cikk a hazai ásványokról.

275 éve (1747)

- Zipser Mátyás Selmecbányán elkészítette az első bányatérképet.

250 éve (1772)

- Prágában megjelent Born Ignác "Index fossilium..." c. művének I. kötete (II. köt.: 1775).

- Prágában megjelent Giovanni Antonio Scopoli "Principia mineralogiae systematicae et practicae..." rendszeresásványtan-könyve.

225 éve (1797)

- Londonban megjelent Robert Townson "Travels in Hungary..." c. könyve, mellékletében Magyarország első földtani térképével.

- Lipcsében napvilágot látott Hager János Dániel "Ueber das Vorkommen des goldes in Siebenbürgen" c. műve.

- Johann Georg Lenz megalapította a Jénai Ásványtani Társaságot. Az alapítók között több magyar is volt.

200 éve (1822)

- Született Szabó József.

- Párizsban megjelent a hazánk földtanáról szóló alapvető mű, Francois-Sulpice Beudant "Voyage minéralogique et geologique en Hongrie ..." c. művének négy kötete.

- Pesten kiadták Kováts Mihály "Lexicon mineralogicum enneaglottum..." c. négykötetes munkáját.

175 éve (1847)

- Született Inkey Béla.

- Petényi Salamon János felfedezte és feltárta a beremendi (Villányi-hg.) nevezetes gerincescsont-leleteket.

150 éve (1872)

- Született Liffa Aurél.

- Május 12-én Budapesten megalakult a Magyar Földrajzi Társaság. Elnök: Hunfalvy János, főtitkár: Berecz Antal, alelnökök: Tóth Ágoston és Vámbéry Ármin.

- Megkezdte működését a kolozsvári tudományegyetem és annak Ásvány-Földtani Tanszéke Koch Antal vezetésével.

- A Földtani Közlönyben napvilágot látott Szabó József alapvető műve, "A trachytok új beosztásáról" c. tanulmány.

125 éve (1897)

- Született Miháltz István.

- Böckh János és munkatársai kiadták "A Magyar Korona országai földtani viszonyainak rövid vázlata - Magyarázó szöveg Magyarország átnézetes geológiai térképéhez" c. művüket.

- Megjelent A Természet c. folyóirat első évfolyama.

100 éve (1922)

- Elhunyt Vogl Viktor.

- Budapesten 1: 900 000-es méretarányban megjelent "A Magyar Birodalom és a szomszédos országok határos területeinek földtani térképe". Kiadta: a Magyar Földrajzi Társaság. Lóczy Lajos művének felhasználásával. sajtó alá rendezte és kiegészítette: Papp Károly.

- Megindult a rézércbányászat a recski Lahóca-hegyen.

- Megkezdődött a mangánérc kitermelése az úrkúti Csárda-hegyen.

- Megkezdődött a mátraaljai lignit bányászata.

75 éve (1947)

- Elhunyt Vitális István.

- Dancza János az egri Kőporos-barlangban ősemberi leleteket talált.

-

50 éve (1972)

- Elhunyt Csajághy Gábor.

- Elhunyt Náray-Szabó István.

- Elhunyt Pantó Gábor.

- Budapesten megjelent Géczy Barnabás "Ősnövénytan" c. alapvető műve.

- A Földtani Társulat kiadta a Földtani Tudománytörténeti Évkönyv I. kötetét.

- A Földtani Intézet kiadásában megjelent a Special Paper I. kötete.

- A Földtani Intézet megkezdte a Módszertani Közlemények kiadását. Az I. kötet a "Geokémia" címet viselte.

- Az IUGS tanácsa jóváhagyta a Nemzetközi Korrelációs Program (IGCP) megindítására vonatkozó, Budapesten 1969-ben elkészített tervezetét.

- Grasselly Gyulát a montreáli kongresszuson az IUGS alelnökévé választották.

- Megalakult a Magyar Rétegtani Bizottság.

- Magyar bauxitkutató expedíció kezdte meg munkáját Vietnamban.

- Zircen megnyílt a Bakonyi Természettudományi Múzeum.

- Megalakult a Földtani Társulat Ásványgyűjtő Klubja(1983-tól Szakcsoportként működött).

25 éve (1997)

- Weiszburg Tamást az EMU (European Mineralogical Union)főtitkárává választották.

- Budapesten megjelent Horváth István és Ódor László "Magyarország geokémiai atlasza". c. műve.

- Kordos László Budapesten kiadta "Paleozoológia" c. könyvét.

- Magyarországi előadók részvételével újra megindult a magyar nyelvű geolóusképzés a kolozsvári tudományegyetemen.

- Megindult a Földtani Örökségünk Egyesület lapja, az Agyagpala.

Összeállította: HÁLA JÓZSEF